Иван Вазов
Боровият лес

chitanka.info

Сняг над него. Но той пак зелен е —

боровият лес. Мрази го зима,

летен жар гори го — той не вене,

равнодушно вихрите приима,

плащът му смарагдови не пада —

        поздрав, горо млада!

Сняг над мене. Но сърцето — жарко.

Не убиват ледните фъртуни

туй, що в мен е вечно, що е ярко,

ни в душа отзивчивите струни:

в глъбините й още пролет влада —

        поздрав, душо млада!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.